Aubø

Aubø er en øy i Ryfylke. Øyen er en av Sjernarøyane, som hører til Finnøy kommune i Rogaland fylke. 
Bjergøy, Aubø og Kyrkjøy er knyttet sammen med broer/vegfylling (fylkesvei 611).

På Aubø ligger Sjernarøy Oppvekstsenter som består av barneskole og barnehage. Ungdomselevene må dra til Finnøy for å gå på skole der. 

I 2018 åpnet nærmiljøanlegget på Sjernarøy Oppvekstsenter, og her finner du en moderne lekeplass og volleyballbane. Nærmiljøanlegget er senere blitt utvidet med kunstgrasbane. I tillegg ligger en fin strand ved oppvekstsenteret. 

Tidligere lå banken på Aubø, men ble nedlagt i 2008. I det tidligere bankbygget holder Sjernarøy Husflidlag til i dag.

Se også
 Aubøsund

Eksterne lenker
 Fast veiforbindelse mellom Nord-Talgje og Tjul på Sjernarøyene på http://www.irogaland.no

Øyer i Stavanger
Bosetninger i Stavanger
Finnøy